Diari Oficial de la Generalitat Valenciana


Sumari del DOGV 9408, del 19-08-2022 (2022/7627)

ACORD de 5 d'agost de 2022, del Consell, pel qual se separa i designa un vocal del Consell d'Administració de l'Autoritat Portuària d'Alacant.
----------------------------------------------------------------------------------------------------------------------------------------------

### Dades del document

Número de DOGV
:   9408

Data del DOGV
:   19-08-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/7627


Data del document
:   05-08-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Descriptors 

:   * Conselleria de Política Territorial, Obres Públiques i Mobilitat

ACORD de 5 d'agost de 2022, del Consell, pel qual se separa i designa un vocal del Consell d'Administració de l'Autoritat Portuària d'Alacant. [2022/7627]  
D'acord amb l'article 30.1 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, aquests consells han d'estar formats, respectivament, pel president de l'entitat, el capità marítim i 13 vocals.  
  
L'apartat 2 de l'article 30 del citat text refós disposa que la designació i separació dels vocals haurà de fer-se necessàriament a proposta de les administracions públiques i entitats i organismes representats en el consell d'administració, entre els quals, en el seu apartat e cita les Cambres de Comerç, Indústria i Navegació, les organitzacions empresarials i sindicals i els sectors econòmics rellevants en l'àmbit portuari, que, segons disposa el Decret 167/2010, tindran una representació cadascú d'un vocal, amb una duració dels nomenaments de quatre anys, sent renovables.  
La Cambra Oficial de Comerç, Indústria, Serveis i Navegació d'Alacant ha proposat, mitjançant sol·licitud presentada en el registre d'entrada telemàtic de la Generalitat, de data 21 de juliol de 2022, la designació de Carlos Baño Marhuenda com el seu representant en el Consell d'Administració de l'Autoritat Portuària d'Alacant, en substitució de Juan Bautista Riera Sánchez, segons l'acord adoptat pel Ple de la Cambra a proposta del seu Comité Executiu.  
En l'àmbit de la Comunitat Valenciana aquesta competència per a la separació i designació dels vocals correspon al Consell, per raó de l'article 17.b de la Llei 5/1983, de 30 de desembre, del Consell.  
  
En conseqüència, a proposta de la consellera de Política Territorial, Obres Públiques i Mobilitat, el Consell en la reunió del dia 5 d'agost de 2022,  
  
  
ACORDA  
  
Primer  
La separació com a vocal del Consell d'Administració de l'Autoritat Portuària d'Alacant, en representació de la Cambra Oficial de Comerç, Indústria, Serveis i Navegació d'Alacant, de Juan Bautista Riera Sánchez, amb efectes des del dia de la seua publicació en el Diari Oficial de la Generalitat Valenciana.  
  
Segon  
La designació com a vocal del Consell d'Administració de l'Autoritat Portuària d'Alacant, en representació de la Cambra Oficial de Comerç, Indústria, Serveis i Navegació d'Alacant, de Carlos Baño Marhuenda, amb efectes des de l'endemà de la seua publicació en el Diari Oficial de la Generalitat Valenciana.  
  
València, 5 d'agost de 2022  
  
La consellera secretària accidental,  
MIREIA MOLLÀ HERRERA